དེ་ལ་ཨ་མདོ་བ་ཚོས་དེང་སང་སྤྱི་རྩིས་ཀྱི་དབང་དུ་བྱས་པའི་ལོ་སར་གཏོང་བ་ནི་བསམ་བློ་གུ་ཡངས་པ་ཚོས་འཛམ་བུ་གླིང་གི་མི་མང་ཤོས་དང་བསྟུན་དགོས་པར་འདོད་པའི་དབང་གིས་ཡིན་ལ།བོད་ལྷ་སའི་རྩིས་ཀྱི་དབང་དུ་བྱས་པའི་ལོ་སར་ནི་རྒྱ་བོད་བར་གྱི་ཆགས་སྡང་གི་རུས་ཐོན་པ་དག་གིས།ལར་ཞེན་གྱི་དབང་གིས་རྒྱ་བོད་གཉིས་ཀས་ལོ་སར་གཅིག་པ་གཏོང་མ་འདོད་པས།བོད་ལྷ་སའི་རྩིས་ཀྱི་དབང་དུ་བྱས་པའི་ལོ་སར་གཏོང་དགོས་པར་མང་དུ་བསྒྲགས་པའི་དབང་གིས་ཡིན།ཧོར་ཟླའི་དབང་དུ་བྱས་པའི་ལོ་སར་གཏོང་བ་ནི།ཡོན་རྒྱལ་རབས་ཀྱི་སོག་པོས་ཨ་མདོར་དབང་སྒྱུར་སྐབས་ནས་སྲོལ་དུ་ཆགས་པ་ཞིག་ཡིན་ནོ།།